Miiponga mbyoka yoongeshefa dhandje, ondi ilongo mo iinima iyali ya simana monkalamwenyo yandje. Shotango, ondi ilongo mo okutaamba oonkondo dhOmushiti, nokupandula egameno lyaKalunga. Nando osha li ekanitho enene, omukumo gwandje onda li nde gu tula muKalunga. Kalunga iha ndalapatele eliko ye iha kanitha po oonkondo dhokutungulula, onkee mesiku 01 lyaNovemba 2003, Frans Indongo Lodge oya egululilwa ishewe iilonga yayo. Oshitiyali, iiponga mbyoka sho ya adha ndje onda mono iihomo yomagalikano okuziilila kookuume ya yooloka. Iihomo mbyoka yomagalikano, onda tala wo kutya, oye etele ndje omayambeko omakwagulu. Ookuume nando ayehe itandi ya tumbula komadhina, ondi shi okupandula aasita yoongeleki dhetu, sho ya li ya kundana ekanitho ndika oya matuka opo ye ye ya galikanene ndje. Shika onde shi pandulila tate Kalunga, Omushiti gwandje. Okwa indile aanamukunda ya kale yena ombili ya lopote mbala uuna ya mona omainyengo taga limbilike pomahala mpoka haya shingile oshowo pomidhingoloko dhawo. Okwa kumagidha aakuluntu momagumbo opo ya kumagidhe aagundjuka momagumbo kutya opuna omikalo odhindji ndhoka hadhi longithwa okuyanda omadhipago, noya tseye kutya monkalamwenyo omuna omashongo ashike ohaga vulu okuyandwa.